Nein Joahr nåch iahra Dresdna Auffüahrung is in Richard Wagner sei Opa Tannhäuser in Breslau auf de Bühne kumma. Da duat'n ausässiche theatabegeistate Oazt Hermann Wollheim håt beschloss'n, a Parodie füa'r a Vuastöllung aum „Hoftag“ vom Corps Silesia Breslau zu Frankfurt (Oder) zum vafåss'n. Da Wollheim woa Senior von dera Student'nvabindung. De Auffüahrung is a deaoartich großa Eafoig wua'n, dass mehrare Theatavawoitungan um des Stückl aug'fragt hau'm. Drum is scho boid nåch seina Uarauffüahrung in Druck gaunga, mit'n Tit'l Tannhäuser und die Keilerei auf der Wartburg.